Dragi Bože,

Hvala Ti što činiš sve novo. Hvala za sve što si dopustio da nam se dogodi tijekom protekle godine, i za dobre i za teške stvari, koje su nas podsjetile koliko si nam potreban da se oslonimo na Tvoju prisutnost svakog dana.

Molimo da nas Tvoj Duh vodi cijelim putem u ovoj Novoj godini. Molimo da upravljaš našim odlukama, i da naša srca žele Tebe više od svega ostalog. Molimo da otvoriš vrata koja je potrebno otvoriti, i zatvoriš ona koja je potrebno zatvoriti. Molimo da nam pomogneš odreći se stvari za koje si nam rekao da su za nas loše, i strpljivo čekamo one koje tek trebaju doći. Molimo Tvoju pomoć da prije svega tebe tražimo, iznad svakog sna ili želje koju si stavio u naše srce.

Molimo Tvoju mudrost, Tvoju snagu i silu, da uvijek budu uz nas. Molimo da nas osnažiš i ohrabriš za ono što nam dolazi. Daj nam sposobnost iznad naše sposobnosti, neka Tvoji darovi slobodno teku kroz nas, tako da naši životi Tebe proslavljaju, i da drugi dođu Tebi.

Molimo da nas držiš daleko od zamki iskušenja. Da nam šapneš na uho kada trebamo bježati, te da nam šapneš u srce kada trebamo ostati i boriti se.

Molimo za Tvoju zaštitu nad našom obitelji i prijateljima. Molimo da nas Tvoja ruka prekrije i drži nas daleko od namjera neprijatelja, da Ti budeš barijera koja nas okružuje, da budemo sigurni u Tvojim rukama. Molimo za Tvoje razumijevanje i uvid iznad naših godina, da razumijemo Tvoju volju, čujemo Tvoj glas i upoznamo Tvoje putove.

Oprosti nam za vremena kada smo pokušavali biti dovoljni sami sebi, kada smo zaboravili kako si nam potreban, i kada smo živjeli neovisno od Tvog Duha. Oprosti nam što smo dozvolili da strah i briga kontroliraju naše misli, i što smo dozvolili da ponos i sebičnost unesu kaos u naš život. Oprosti nam što nismo išli Tvojim putovima i što smo živjeli daleko od Tvoje prisutnosti.

Priznajemo našu svježu i novu potrebu za Tobom. Tražimo da učiniš sve novo, u našim srcima, mislima, životima, u godini koja dolazi. Molimo da se osvježimo u Tebi.

Neka se Tvoje riječi istine ukorijene u nama, neka ostanemo usredotočeni na ono što je čisto i ispravno, daj nam snage da budemo poslušni Tvojoj riječi. A kada nas neprijatelj podsjeti na ono što smo činili, kada baca laži i napada nas, vjerujemo da će Tvoj glas biti glasniji i snažniji dok nas podsjeća smo sigurni s Tobom i da Tvoji planovi i namjere za nas neće propasti. Molimo da budeš naš Čuvar pozadi i sprijeda, da utabaš naš put, ukloniš prepreke i popuniš rupe. Gospodine vodi nas u Tvoju zemlju.

Molimo da se pobrineš za naše potrebe, tražimo Tvoju milost i naklonost. Tražimo da nas prekriju Tvoji blagoslovi, molimo se da nam pomogneš da napredujemo i ispunimo svaki plan koji stavio u naše srce. Molimo da drugi vide Tvoju dobrotu i kažu da smo: “sjeme što ga Jahve blagoslovi.”

Pomogni da budemo poznati kao veliki darodavatelji, budemo velikodušni i ljubazni, pomogni nam da gledamo i na potrebe drugih, a ne da samo brinemo o našim.

Neka budemo oni koji vole istinu, i neka plodovi Tvog Duha budu očigledni u našem životu – Tvoja ljubav, radost, mir, strpljenje, ljubaznost, dobrota, vjernost, nježnost i samokontrola.

Neka Tvoje svjetlo sja na nas, kroz nas i u nama. Daj da promijenimo stvari u ovom svijetu, za Tvoju slavu i svrhu. Postavi Tvoj put pred nas. Neka svi Tvoji planovi uspiju. Daj da mi oslikavamo Tvoj mir i nadu u svijetu kome je očajnički potrebna Tvoja prisutnost i iscjeljenje.

Neka Tebi pripadne slava i čast, ove Nove godine, i zauvijek.

U Isusovo ime, amen.

Dragi Bože,

Hvala Ti što činiš sve novo. Hvala za sve što si dopustio da nam se dogodi tijekom protekle godine, i za dobre i za teške stvari, koje su nas podsjetile koliko si nam potreban da se oslonimo na Tvoju prisutnost svakog dana.

Molimo Tvoju mudrost, Tvoju snagu i silu, da uvijek budu uz nas. Molimo da nas osnažiš i ohrabriš za ono što nam dolazi cijele ove 2022. godine. Daj nam sposobnost iznad naše sposobnosti, neka Tvoji darovi slobodno teku kroz nas, tako da naši životi Tebe proslavljaju, i da drugi dođu Tebi.

Molimo za Tvoju zaštitu nad našom obitelji i prijateljima u razredu. Molimo da nas Tvoja ruka prekrije i drži nas daleko od namjera neprijatelja, da budemo sigurni u Tvojim rukama. Molimo za Tvoje razumijevanje i da razumijemo Tvoju volju, čujemo Tvoj glas i upoznamo Tvoje putove.

Slava Ocu…